**EIDSBORG ELGVALD**

**ÅRSMØTE 2014 – Referat**

Å*rsmøte vart halde på Grendehuset sundag 31. august kl 18.00*

Det møtte representanter for 12 av 17 partar:

Olav Romdal, Hermann Betten (Berge), Sverre Kleppo, Bjørnar Gulseth, Bjørnar Betten, Jørn Tjøstolv Gjersund, Jan Rune Mandt, Ivar Lofthus, Tor Ola Brattekås, Dag Rorgemoen, Knut Skjævesland og Ove Kjell Huvestad

I tillegg møtte Geir Betten, Olav Gjersund, Steinar Mandt og Olav Mandt.

**Sak 1. Hjortejakt - felleløyve.**

**NB! Ny ordning i år. Slutt på frie dyr**

Kvota er 11 dyr (som i 2013). Fordelinga er 4 hanndyr (**2 ½ år og eldre**), 3 hodyr (**1 ½ år og** **eldre**), 4 kalv. **Ingen spissbukk (1 ½ år)**. Litt underleg når ein oppmodar om å spare store dyr og skjote små og unge dyr.

**Vi må levere skjema for sett hjort!!!**

Viltnemda vil ha fylgjande opplegg:

* Antall sett hjort pr dag fordelt på alder og kjønn så godt ein kan
* Antall jegerar pr dag
* Ein skal **ikkje** føre timar, bare dagar.
* Vekter av felte dyr

For at vi skal klare dette på ein rimeleg rett måte må kvar enkelt som er ute aleine føre sitt eige skjema. Er det fleire som jaktar saman avtalar ein kven som skal føre sett skjema for dei som er med denne dagen.

NB! Det skal og førast skjema om det ikkje er sett nokon hjort.

Alle skjema innleverast til kontaktperson for hjortejakta *(Sverre Kleppo?)* når jakta er slutt. Alle registreringer overførast etter jakta til eit felles skjema for valdet og dette sendast til viltnemda.

*Til orientering.*

**Sak 2. Retningsliner for hjortejakta.**

Under er retningsliner/ vedtak frå 2009. Fungerer desse greit? Endringer??

***Årsmøte 2009 – Vedtak retningsliner:***

1. ***Generelt***

* *Det skal ikkje seljast enkeltdyr, men enkeltpersoner kan jakte aleine på valdets kvote utanom fellesjaktene for hjort og elg.*
* *Det er fellesjakt på hjort kvar laurdag og sundag heile hjortejakta.*
* *Alle som skal delta må ha avtale med part/ grunneigar eller etter særskilte vedtak i valdet.*

1. ***Hjort felt ved felles jakt (elg og hjort).***

* *Felte dyr blir dela mellom alle partar som er med denne dagen.*
* *Felleløyve blir betalt av valdet ved fellesjakter.*
* *Normalt er det frammøte ved Grendehuset kl 07.00 dersom ikkje anna er avtala.*

1. ***”Fri jakt”***

* *Måndag til fredag kan ein eller fleire enkelt personer jakte i heile valdet. Dette gjeld heile hjortejakta bortsett frå felles jakt dagar for elg.*
* *Før ein dreg på jakt skal ein skrive i postkasse ved Grendehuset.*
* *Dato, jeger, eigedom/ part, område ein vil jakte og mobilnummer.*
* *Det kan fellast fleire dyr så lenge det er att tilsvarande på kvota.*
* *Kontaktperson kan opplyse om kva som er att på kvota.*
* *Felling meldast til kontaktperson så snart det er råd ved telefon eller SMS.*
* *Jegerar er sjølv ansvarlege for eventuelt ettersøk, ettersøkshund og melding til Viltnemd.*
* *Alle jegerar skal ha avtale/ tilgang på ettersøkshund. Kravet er innan 4 timar. Avtala Elgvaldet har gjeld bare fellesjakta i helgene.*
* *Jeger er pliktig til å gjera ettersøk minst ein dag etterpå dersom Viltnemda bestemmer dette.*

***Rapportering/ oppgjør.***

* *Fellings stad, type dyr, vekt og jeger meldast kontaktperson iløpet av få dagar.*
* *Kontaktperson er ansvarleg for at jaktrapport blir sendt viltnemda innan fristen og at kasserar får underlag for å betale felleløyve til Viltnemda.*
* *Jaktavgift til elgvaldet er kr 20.- pr kg pluss felleløyve. Dette betalast til kasserar seinast ved hjortejaktas slutt.*

*Til orientering, ingen merknader.*

**Sak 3. Felleløyve for elg.**

Me har 13 elg i år. Det same som i 2013. **NB! Ny ordning i år. Slutt på frie dyr**

Det er 5 eldre hanndyr **(1 ½ år og eldre)**, 3 eldre hodyr **(1 ½ år og eldre)** og 5 kalv.

Rapportering til viltnemd av sett elg og vekter er som før.

*Til orientering*

**Sak 4. Felling av stutar.**

Vedtak på årsmøtet 2012:

* *Framlegg om at store stutar sparast og at begrensning er maks 5 taggar. Samrøystes vedteke.*

Tidlegare vedtak:

* *Ved for mange taggar får skyttar 1 dag utan børse. Dessutan indrefilet og gevir til jaktlaget.*

*2014 – Samrøystes vedteke å vidareføre vedtak frå 2012.*

**Sak 5. Deling av kalv.**

Kalvedelinga held fram etter same opplegget som tidlegare. Dette starta i 1999.

* *Dersom part som skulle ha kalv ikkje er med på jakta denne dagen går ein vidare på lista. ”Parten” vil få kalven sin neste gong den er med.*

Tilleggs vedtak 25.08.2013:

* *Kulepkt 1 gjeld «tidleg i jakta» med to eller fleire kalvar att på kvota*

Ved ein kalv att:

* *Felles jakt (laurdag og sundag). Kalven vert dela på dei som er med.*
* *Dersom nokon etter avtale feller siste kalven utanom fellesjakt (for eksempel hundetrening) fylgjer ein kalve lista.*

*Samrøystes å vidareføre.*

**Sak 6. Jakttider.**

25 september 2014 er ein **torsdag**. Startar utfrå tidlegare praksis torsdag 25. kl 06.30 og jaktar i 4 dagar.

Jakt tider i Tokke:

Elgjakt 25. september til og med 30. november

Hjortejakt 01. september til og med 23. desember

*Ingen merknader utover at den 25. er ein torsdag.*

**Sak 7. Rovvilt jakt.**

**Ulv:** Det er gjeve løyve til lisensjakt på 2 ulvar i perioden 01.10.2014 – 01.03.2015 i rovvilt region 2 – Telemark m fl. Vedtak i rovvilt nemda 31.07.2014.

<http://www.fylkesmannen.no/Buskerud/Miljo-og-klima/Rovvilt/Rovviltnemnda/Rovviltnemnda-apner-for-lisenfelling-av-ulv/>

**Bjørn:** Finn ikkje at det er lisens jakt på bjørn i Telemark i 2014.

For å deltaka i lisensjakt på rovdyr må ein:

* Registrere seg lisensjeger. Dette gjer ein i jeger registeret. Hugs å krysse av for aktuelle rovdyr. Kryss heller av for mange enn for få. <https://w2.brreg.no/lisensjeger>
* Ha løyve frå grunneigar. For å sikre oss at alt det formelle er i orden i tilfelle det skulle koma ein ulv treng vi løyve frå kvar enkelt grunneigar i Eidsborg. Sjå eige skjema.

*Vedtak: Ein tek ikkje med Gnr/ bnr i skjema for underskrift. Kvar grunneigar gjev løyve for sin/ sine eigedommar inntil dette skriftleg blir trekt tilbake.*

**Sak 8. Ettersøkshund.**

Det var ettersøksavtale med Olav Mandt for 2013.

Avtale jaktlaget har om ettersøkshund gjeld i utgangspunktet jakt på elg og fellesjakt på hjort. Ikkje jakt på hjort og rådyr utanom felles opplegget.

Jaktleiar skal ha med avtala under jakta, men den treng ikkje sendast til viltnemda.

*Vedtak 2014:* *Avtale med Olav Mandt for elg, hjort og rådyr for jaktsesongen 2014.*

*Godtgjering ein fri hjort.*

*Ikkje avklara om det blir avtale med andre aktuelle ettersøkshundar.*

**Sak 9. Rydding av postar.**

Rydding av postane held fram.

Dei som ynskjer å ut tek kontakt med Olav Gjersund.

*Registrering over utført rydding i år når jakta startar*

Mykje bra rydding er gjort og behovet for meir løpende vedlikehald av postliner og vegar aukar. Framlegg frå Olav Gjersund om at me vurderer opplegget.

For eksempel at kvar part får ansvaret for vedlikehald av faste liner og vegar.

*2013 - Drøfting rundt opplegget:*

Minkar på førstegongsrydding. Stor skilnad på behov for vedkehaldsrydding. Litt vanskeleg å administrere bl a vedr gebyr på kr 300 for dei som ikkje ryddar. Usikker på kva ein skal gjera framover.

*Vedtak: Olav Mandt set opp forslag til fordeling av vedlikehalds rydding. Prøvar dette frå 2014.*

Har ikkje fått sett opp denne lista (Olav M). I e-post av 18.05.14 ba ein dei som ville rydde ta kontakt med Olav Gjersund.

Til nå i 2014: Liten respons til Olav G på rydding.

Utført/ rapportert så langt i 2014:

* Normannen – rydda veg og postar – Hermann og Olav Gj.
* Leirgravlii – rydda veg – Hermann
* Taterhola – Lidalen – rydding og graving av veg (for 6 hjuling) – Bjørnar G
* Lidalen – Lidalsmyri – rydding av veg og postar – Bjørnar G og Hermann
* Røyslandsdalen Vest – rydding av post – Olav Mandt
* Langesæ – Oksemyr – Rydda postar, delvis ny postline – Steinar og Olav M.
* Jakt tårn ved post 4 Juvstøyl (Sverre, Bjørnar G, Olav Gj, Hermann) og ved Berglibekk (Steinar)

**Det er framleis tid til meir rydding. Ta kontakt med Olav Gj.**

**Sak 10. Regnskap – fastsetjing av kontingent.**

Regnskap vart godkjent.

Hovud postar:

*Kontingent for 2014 vidareførast med kr 600.-*

*Innbetalast heilt uoppfordra til kasserar på kto* **0540.08.82020***. innan 01.10. Purring/ ”innkasso” til dei som er treiiiiiiiiiiiiiiiiiiige.*

**Sak 11. Valg.**

*Valg 2013:*

*Leiar av valdet og skrivar – Olav Mandt, nestleiar Sverre Kleppo, kasserar Olav Romdal og styremedlem Dag Rorgemoen.*

Dag ville ikkje ta attval. Sverre ynskte avløysing, men «vart ikkje innvilga»

Det kom forslag om at jaktleierar blir vald for 2 år der ein er på val kvart år.

*Samrøystes vedteke.*

Valget i **2014** vart då slik:

Jan Rune inn for Dag. Attval på resten gjev fylgjande:

*Leiar av valdet og skrivar – Olav Mandt, nestleiar og jaktleiar Sverre Kleppo, kasserar Olav Romdal, styremedlem og jaktleiar Jan Rune Mandt (2år).*

*Sverre er jaktleiar for Eidsborg jaktfelt (1 år), Jan Rune for Engefjell jaktfelt (2 år).*

***Kontaktperson for hjortejakta:***

*Sverre Kleppo, Vara er Bjørnar Gulseth.*

**Sak 12. Heimeside.**

*Lite nytt.*

**Sak 13. Trenings skjoting**

*Vedtak 2013: Held fram med 4 skjotingar. Ei etter ferien noko seinare pga molteplukking.*

2014: 4 skjotingar. Svært godt oppmøte, 18 var med.

Resultat 3 skjotingar: Jan Rune 442, Hermann **405**, Olav Gj 402.

**NB!** Ein grov feil frå innkallinga er med dette retta opp og Hermann har fått si rettmessige plassering med **3 poeng** meir enn Olav Gj**. Olav M ber så mykje om orsaking.**

**Sak 14. Eventuelt.**

Andre vedtak på årsmøtet 2014:

*Vedtak 14.1: Kr 1 500 aukast til kr 2 000.- til Hermann for frakting av elg. Balder må han fortsatt halde seg sjølv*

*Vedtak 14.2: Godgjering for bruk av låven på Groven til slakting er fri kontingent i Jaktlaget. Dette gjeld frå 2013.*

Sak14.3: Spørsmål frå Jørn Tjøstolv om liste/ omgang for håndtering av slakteavfall. Forslag frå Jan Rune om «kadaverbil».

*Vedtak: Jan Rune undersøker om «kadaverbil» tek skinn og anna avfall frå elgjakta.*

*Vedtak 14.4: Årsmøte 2015 siste sundag i august.*

Vedtaka var samrøystes.

Frå 2013 jakta kan ein ta med:

* Skjoting på dyr i fart gjev større risiko for skadeskjoting.
* Tolking av det ein ser/ opplever kan ha andre svar enn det som verkar sannsynleg i første omgang.

Olav Mandt